**LIDL DRUŠTVENO ODGOVORNI PRIMER ZA SLEDITI**

## **POTREBE ZA KRVLJU NIKADA NISU NA GODIŠNJEM**

Lidl Srbija i Crveni krst Srbije su, kroz sada već tradicionalnu zajedničku saradnju, koja je započela odmah nakon otvaranja prvih Lidl prodavnica u Srbiji, realizovali brojne projekte. Ove godine, **kompanija je donirala 1.800.000 RSD svom partneru u cilju podrške dobrovoljnom davalaštvu i dodatno podržala brojne akcije dobrovoljnog davanja krvi** u različitim gradovima u Srbiji tokom juna, jula i avgusta **na parkinzima Lidl prodavnica**. Takođe, zaposleni Lidla su i lično svoje srce uneli u ovu saradnju.

**Aleksandra Mirić, ispred CSR odeljenja kompanije Lidl Srbija, dobrovoljno je dala krv** u jednoj od akcija, u cilju pružanja podrške dobrovoljnom davalaštvu - doprinoseći obezbeđivanju stabilnih rezervi krvi u našoj zemlji tokom leta, kada su zalihe neretko male.Ova inicijativa ima za cilj i davanje dobrog primera, odnosno podsticanje javnosti na kolektivno uključivanje u društveno odgovorne akcije.

„*Ljudska solidarnost i humanost mogu igrati ključnu ulogu u borbi za nečiji život, zato je važno da se podsetimo ovih vrednosti i pružimo svoj doprinos*“, **poručila je Aleksandra.**

Akcije dobrovoljnog davalaštva krvi koje kompanija podržava, sprovode se na parkinzima Lidl prodavnica, u mobilnim centrima – transfuziomobilima Instituta za transfuziju krvi Srbije i Zavoda za transfuziju krvi Vojvodine. Do sada je u akcijama sakupljeno ukupno 155 jedinica krvi i to u Senti, Pančevu, Zrenjaninu, Vrbasu, Valjevu, Sremskoj Mitrovici i na nekoliko lokacija u Beogradu. Tokom avgusta, transfuziomobil će biti još u Kikindi, Bačkoj Palanci, Vrbasu i Beogradu.

Podsećamo, dobrovoljno davanje krvi je, osim toga, moguće tokom cele godine na mnogobrojnim lokacijama širom zemlje, a aktuelni termini akcija su dostupni na: [www.redcross.org.rs](http://www.redcross.org.rs). Krv mogu dati svi građani koji su zdravi i imaju između 18 i 65 godina, a tako će njihova dobra volja i želja da pomognu imati značajan uticaj na živote onih kojima je krv neophodna.

**O** **Lidlu**

Kompanija Lidl, kao deo nemačke Švarc grupe (Schwarz Gruppe), predstavlja jednog od vodećih prehrambenih trgovinskih lanaca u Nemačkoj i Evropi. Posluje u 32 zemlje širom sveta, sa oko 12.200 prodavnica, kao i više od 220 logističkih centara i skladišta u 31 zemlji sveta.

Lidl je u Srbiji svoje prve prodavnice otvorio u oktobru 2018. godine i trenutno ima 72 prodavnice u 41 gradu širom zemlje. Imamo dugoročne planove sa ciljem da potrošačima širom Srbije ponudimo jedinstveno iskustvo kupovine i najbolji odnos cene i kvaliteta, po čemu smo prepoznati u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ i „Top Employer Europe” već četvrtu godinu zaredom. Dodatno, u nezavisnim istraživanjima, potrošači u Srbiji su Lidl odabrali kao „Izabranu prodavnicu godine“, pečat koji dodeljuje organizacija „Izabran proizvod godine“, dok je na osnovu reprezentativnog uzorka Lidl u sklopu kampanje „Najbolje u Srbiji“ proglašen za „Miljenika potrošača“.

**Kontakt za medije:**

Dragana Milačak, RED Communication, Email: [dragana.milacak@redc.rs](mailto:dragana.milacak@redc.rs) , Mob: +381 64 875 2671

Teodora Ivanović, RED Communication, Email: [teodora.ivanovic@redc.rs](mailto:teodora.ivanovic@redc.rs), Mob: +381 62 109 7896

[press@lidl.rs](mailto:press@lidl.rs)

[www.lidl.rs](https://www.lidl.rs/)

[Media centar LINK](https://www.lidl.rs/sr/Press-883.htm)

[Instagram Lidl Srbija](https://www.instagram.com/lidlsrbija/)